《题友城西读书处》
明代·林环

美人富才华，卓荦时罕俦。卜居得幽胜，乃在城西头。

杜门谢尘得，岂学隐者流。振衣赋采芹，还从泮水游。

道腴每嚅哜，圣涯时咏游。倦来即掩卷，物景长与谋。

山色到庭晚，泉声落涧秋。时閒听幽鸟，花外相得啾。

持此每自适，雅怀独悠悠。人生贵激昂，宁肯久淹留。

矧子青云器，正当学而优。伫看早腾骞，庶以追前修。

作者简介：（ 约1376—约1415）明福建莆田人，字崇璧。永乐四年进士第一。授翰林修撰，升侍讲，预修《永乐大典》。从成祖至北平卒。有《絅斋集》。